മിഡില് ഈസ്റ്റിലെ ആദ്യ മെഗാ മാര്ക്കറ്റ് ഒരുക്കാന് ലുലുവും ദുബൈ ഔട്ട്ലെറ്റ് മാളും ദുബൈ: ഗള്ഫ് മേഖലയിലെ റീട്ടെയില് ഷോപ്പിങ് ചരിത്രം മാറ്റി എഴുതിക്കൊണ്ട് ലുലു ഗ്രൂപ് ദുബൈ ഔട്ട്ലെറ്റ് മാളുമായി ചേര്ന്ന് പുതിയ മെഗാ മാര്ക്കറ്റിന് തുടക്കം കുറിക്കുന്നു. മൊത്തക്കച്ചവട വില നിലവാരം ഉപഭോക്താക്കള്ക്ക് ഉറപ്പാക്കി വിലപേശല് അടക്കമുള്ള സാധ്യതകള് പ്രയോജനപ്പെടുത്തുന്ന രീതിയിലാണ് മെഗാ മാര്ക്കറ്റ് സജ്ജമാകുന്നത്. ഉയര്ന്ന മൂല്യമുള്ള വിഭവങ്ങള്ക്ക് ഏറ്റവും കുറഞ്ഞ വില ഉറപ്പാക്കുകയും വൈവിധ്യമാര്ന്ന ഉല്പന്നങ്ങളുടെ വിശാലമായ ലഭ്യത അവതരിപ്പിക്കുകയും ചെയ്യുന്ന രീതിയാണ് ലുലു ഗ്രൂപ് മെഗാ മാര്ക്കറ്റിലൂടെ വിഭാവന ചെയ്യുന്നത്. നിലവിലുള്ള ദുബൈ ഔട്ട്ലെറ്റ് മാളില് 35 ലക്ഷം സ്ക്വയര് ഫീറ്റ് വിസ്തൃതിയില് അനുബന്ധമായാണ് ലുലുവിെന്റ മെഗാ മാര്ക്കറ്റ് വരുന്നത്. ഇതോടെ ലോകത്തിലെ ഏറ്റവും വലിയ ഔട്ട്ലെറ്റ് മാളുള്ള നഗരമായി ദുബൈ മാറുകയാണ്.ചുറ്റുവട്ടത്തുള്ള 12 ലക്ഷത്തിലധികം വരുന്ന താമസക്കാര്ക്കും പുറത്തുനിന്നുവരുന്ന സന്ദര്ശകര്ക്കും 365 ദിവസവും ബാര്ഗൈന് മേളകള്ക്ക് അവസരം ലഭിക്കുന്ന വിധത്തിലാണ് മെഗാമാര്ക്കറ്റ് സജ്ജീകരിക്കുക. സിനിമാ തിയറ്ററും കമ്യൂണിറ്റി ഇവന്റ് സ്പേസും സംഗീത പരിപാടികള്ക്കുള്ള വിനോദകേന്ദ്രങ്ങളും മെഗാ മാര്ക്കറ്റിലുണ്ടാകും. നൂതനമായ റീട്ടെയില് പ്രതലം സൃഷ്ടിച്ച് ഉപഭോക്താക്കള്ക്ക് സമ്ബൂര്ണമായ പുതിയ അനുഭവം നല്കലാണ് മെഗാ മാര്ക്കറ്റിെന്റ ലക്ഷ്യമെന്ന് ലുലു ഗ്രൂപ് ചെയര്മാന് എം.എ. യൂസുഫലി പറഞ്ഞു. കാഷ് ആന്ഡ് കാരി സമ്ബ്രദായത്തിലൂടെ വിലപേശല് വിപ്ലവത്തിന് ഫാഷന് ലൈഫ് സ്റ്റൈല് മേഖലയില് മെഗാ മാര്ക്കറ്റ് പുതിയ മുതല്ക്കൂട്ടാകുമെന്ന് യൂസുഫലി പറഞ്ഞു. ലുലു ഗ്രൂപ്പുമായി കൈകോര്ക്കുന്നതിലൂടെ മൂല്യാധിഷ്ഠിത ഷോപ്പിങ് എന്നത് പുതിയ ആഗോള നിലവാരം സൃഷ്ടിക്കുമെന്ന് ദുബൈ ഔട്ട്ലെറ്റ് മാളിെന്റ എക്സിക്യൂട്ടിവ് ഡയറക്ടര് അലി ഖമ്മാസ് വ്യക്തമാക്കി.